CELEX: E2011J0019
Language: bg
Date: 2012-11-30 00:00:00
Title: Решение на Съда от 30 ноември 2012 година по дело E-19/11 — Vín tríó ehf. срещу Исландия (Свободно движение на стоки — Допустимост — Продуктов обхват — Членове 11 и 16 от Споразумението за ЕИП — Държавни монополи от търговско естество — Разпоредби относно съществуването и функционирането на монополи — Разпоредби относно подбора на продукти — Отказ за продажба на алкохолни напитки, съдържащи стимуланти като кофеин — Дискриминация между местни и вносни продукти — Липса на местно производство)

14.3.2013   
            
            
               BG
            
            
               Официален вестник на Европейския съюз
            
            
               C 75/15
            
         РЕШЕНИЕ НА СЪДА
   от 30 ноември 2012 година
   по дело E-19/11
   Vín tríó ehf. срещу Исландия
   (Свободно движение на стоки — Допустимост — Продуктов обхват — Членове 11 и 16 от Споразумението за ЕИП — Държавни монополи от търговско естество — Разпоредби относно съществуването и функционирането на монополи — Разпоредби относно подбора на продукти — Отказ за продажба на алкохолни напитки, съдържащи стимуланти като кофеин — Дискриминация между местни и вносни продукти — Липса на местно производство)
   2013/C 75/08
   По дело Е-19/11 Vín Tríó ehf. срещу Исландия — ИСКАНЕ за консултативно становище, отправено до Съда съгласно член 34 от Споразумението между държавите от ЕАСТ за създаване на надзорен орган и съд от Héraðsdómur Reykjavíkur (Районен съд на Рейкявик), относно това дали членове 11 и 16 от Споразумението за ЕИП изключват възможността орган, упражняващ държавен монопол върху търговията на дребно с алкохол, да откаже да приеме за продажба в своите обекти за търговия на дребно алкохолни напитки, съдържащи стимуланти като кофеин, Съдът, в състав Carl Baudenbacher, председател, Per Christiansen (съдия-докладчик) и Páll Hreinsson, съдии, постанови на 30 ноември 2012 г. решение, чийто диспозитив гласи:
   
                
            
            
               Не е налице нарушение на член 16, параграф 1 от Споразумението за ЕИП, ако държава от ЕИП предвижда в законодателството си или чрез административни актове, че орган, упражняващ държавен монопол върху търговията на дребно с алкохол, може да откаже да приеме за продажба в своите обекти за търговия на дребно алкохолни напитки, съдържащи стимуланти като кофеин.
            
         
                
            
            
               Подобна разпоредба относно подбора обаче трябва да се прилага еднакво спрямо местните и вносните алкохолни напитки, съдържащи стимуланти. Ако, както е в конкретния случай, няма местно производство и разпоредбата относно подбора няма за цел да осигури защита за местното производство на сходни продукти, не може да се счита, че въпросната разпоредба поставя операторите или продуктите от други държави от ЕИП в неравностойно положение.